Kęstutis Urba

Kęstutis Urba (dar žinomas Viltaro Alksnėno slapyvardžiu, g. 1954 m. gruodžio 3 d. Tytuvėnuose, Kelmės rajonas) – vaikų literatūros tyrinėtojas, vertėjas, vadovėlių vidurinėms mokykloms autorius.

Biografija 
1978 m. Vilniaus universitete baigė lietuvių kalbą ir literatūrą.  1984 m. apgynė humanitarinių mokslų daktaro disertaciją „Lietuvių vaikų dramaturgija“. Vilniaus universitete dėsto Vaikų literatūros klasikos ir Užsienio vaikų literatūros kursus.

Nuo 1992 m. Tarptautinės vaikų knygų tarybos (IBBY) Lietuvos skyriaus pirmininkas. Žurnalo „Rubinaitis“ steigėjas ir redaktorius. Vertimuose pasirašo Viltaro Alksnėno slapyvardžiu, kurį iki 2014 m. pabaigos oficialiai slėpė. Iš anglų kalbos išvertė daug vaikų literatūros klasikos kūrinių, kaip antai: „Anę iš Žaliastogių“ (aut. Lucy Maud Montgomery), „Paslaptingą sodą“ (aut. Frances Hodgson Burnett), „Polianą“ (aut. Eleanor Hodgman Porter) ir kt.

Bibliografija 
 Skaitiniai: vadovėlis 7 klasei (su kitais) / dail. Vytautas Valius. – Kaunas: Šviesa, 1989. – 255 p.: iliustr. – ISBN 5-430-00296-8
 „Skaitinių“ 7 klasei priedas (su kitais). – Kaunas: Šviesa, 1990. – 50 p. – ISBN 5-430-01167-3
 Vaikų literatūros konspektai: Astrida Lindgren: mokymo priemonė. – Vilnius: Vilniaus universitetas, 1990. – 51 p.
 Vaikų literatūros konspektai: Tuvė Janson: mokomoji priemonė. – Vilnius: VU leidykla, 1994. – 43 p. – ISBN 9986-19-043-6
 Vaikų literatūros patirtis: straipsnių rinkinys. – Kaunas: Šviesa, 1995. – 330 p. – ISBN 5-430-01819-8
 Knygų valandos: skaitiniai 7 klasei / dail. Giedrius Jonaitis. – Kaunas: Šviesa, 1996. – 477 p.: iliustr. – ISBN 5-430-02186-5
 Šeši H. K. Anderseno medaliai / dail. Alfonsas Žvilius. – Kaunas: Šviesa, 1998. – 270 p.: iliustr. – ISBN 5-430-02540-2
 Knygų dienos: skaitiniai 8 klasei. – Kaunas: Šviesa, 1998–1999. – 3 kn.: iliustr. – ISBN 5-430-02680-8
 Riešutų duona: apysakos ir apsakymai / Saulius Šaltenis. – Kaunas: Šviesa, 2003. – 174 p. – ISBN 5-430-03646-3
 Pasisakymai apie vaikų literatūrą: straipsnių rinkinys. – Vilnius, 2004. – 77 p. – ISBN 9955-9740-0-1
 Literatūros laukai: vadovėlis 9 klasei. – Kaunas: Šviesa, 2005. – 2 kn.: iliustr.
 Hansas Christianas Andersenas ir Lietuva: straipsnių rinkinys. – Vilnius, 2006. – 111 p.: iliustr. – ISBN 9955-9740-1-X
 Literatūros šaltiniai: vadovėlis 10 klasei. – Kaunas: Šviesa, 2007. – 2 kn.: iliustr.
 Parašyta vaikams: straipsnių rinkinys. – Vilnius: Gimtasis žodis, 2009. – 175 p. – ISBN 978-9955-16-328-2
 Prano Mašioto šviesa / sud. Reda Tamulienė, Kęstutis Urba. – Vilnius, 2013. – 520 p. – ISBN 978-9955-9740-3-1
 Vaikų literatūra – laisvė ir kontrolė: straipsnių rinkinys. – Vilnius: VU leidykla, 2013. – 221 p.: iliustr. – ISBN 978–609-459-247-8
 Auginančioji literatūra. XX a. lietuvių vaikų literatūros tyrimai. – Vilnius: Lietuvos rašytojų sąjungos leidykla, 2015. – 340 p. – ISBN 978–998-639-863-9

Įvertinimas 
 Už vertimus tris kartus apdovanotas Tarptautinės vaikų ir paauglių asociacijos (IBBY) premija
 2000 m. Lietuvos nepriklausomybės medalis 
 2005 m. Vaikų literatūros premija
 2015 m. Vyriausybės kultūros ir meno premija 
 2016 m. – Valstybės ordinas už nuopelnus Lietuvos Respublikai ir Lietuvos vardo garsinimą pasaulyje

Šaltiniai 

Lietuvos literatūrologai
Lietuvos vertėjai
Lietuvos redaktoriai
Vilniaus universiteto dėstytojai